Endrū Vailss
Sers Endrū Džons Vailss (angļu: Sir Andrew John Wiles, dzimis 1953. gada 11. aprīlī) ir britu matemātiķis, specializējies skaitļu teorijā. Pasaules slavu ieguvis 1994. gadā pierādot Fermā pēdējo teorēmu. 2016. gadā saņēmis Ābela prēmiju. Dzimis Kembridžā, teologa ģimenē. Studējis Kembridžas un Oksfordas Universitātēs. Bijis Prinstonas Universitātes profesors, vēlāk kļuvis par Karaliskās biedrības pētniecības profesoru Oksfordas Universitātē.